Kommissionens beslutning

af 11. oktober 2002

om ændring af beslutning 93/402/EØF for så vidt angår indførsel af fersk kød fra Paraguay

(meddelt under nummer K(2002) 3690)

(EØS-relevant tekst)

(2002/793/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 14, stk. 3, og

ud fra følgende betragtninger:

(1) Kommissionens beslutning 93/402/EØF af 10. juni 1993 om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika(3), senest ændret ved beslutning 2002/338/EF(4), gælder for Argentina, Brasilien, Chile, Colombia, Paraguay og Uruguay.

(2) Et EF-kontrolbesøg i Paraguay den 21.-31. januar 2002 viste alvorlige mangler.

(3) Paraguays veterinærmyndigheder suspenderede straks eksporten af udbenet og modnet oksekød til Fællesskabet og udarbejdede en handlingsplan til afhjælpning af disse mangler.

(4) Efter at Paraguays myndigheder havde givet Kommissionen meddelelse om, at denne plan var blevet iværksat, gennemførte Kommissionen endnu et kontrolbesøg den 15.-19. juli 2002.

(5) Resultaterne af dette kontrolbesøg og de garantier, som Paraguays myndigheder gav i august 2002, gør det muligt at regionalisere landet.

(6) Der bør derfor tillades indførsel til EF af udbenet og modnet oksekød fra visse områder efter en bestemt dato.

(7) Beslutning 93/402/EØF bør derfor ændres tilsvarende.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 93/402/EØF foretages følgende ændringer:

1) Bilag I affattes som angivet i bilag I til nærværende beslutning.

2) Bilag II affattes som angivet i bilag II til nærværende beslutning.

Artikel 2

Denne beslutning træder i kraft på dagen for offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 11. oktober 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

(3) EFT L 179 af 22.7.1993, s. 11.

(4) EFT L 116 af 3.5.2002, s. 60.

BILAG I

"BILAG I

Beskrivelse af de sydamerikanske områder der er afgrænset med henblik på sundhedscertifikater

>TABELPOSITION>"

BILAG II

"BILAG II

Dyresundhedsmæssige garantier, der kræves for udstedelse af sundhedscertifikat ((Bogstaverne A, B, C, D, E, F, G og H i skemaet svarer til de standardsundhedsgarantier, som er beskrevet i anden del af bilag III, og som i henhold til artikel 2 skal ledsage de enkelte produkter alt efter oprindelse; en bindestreg (-) angiver, at indførsel ikke er tilladt.HC: Konsum.

MP: Til fremstilling af varmebehandlede kødprodukter:

1= hjerter

2= levere

3= tyggemuskler

4= tunger.

PF: Til fremstilling af foder til selskabsdyr.))

>TABELPOSITION>"